ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምክልኻል ሓደጋ ትራፊክ ኣብ ኤርትራ 31 ጥቅምቲ 2019 ካብ ኣስመራ ናብ ባጽዕ ዝወስድ ጽርግያ ጸድፍን ጥውይዋይን ይበዝሖ። ካብዚ ብምብጋስ እምበኣር ኣብ ወሰናወሰን መገዲ ኣብ ከውሕን ጎቦን ዝተጽሓፉ ካብ ሓደጋ ትራፊክ ዘጠንቅቑ መልእኽትታት ኣለዉ። መግለጺ ስእሊ, ኣብ መጥወዪ መገዲ እሞ ድማ ኣብ ቢንቶ ሓደጋ ብበዝሒ ስለዘጓንፍ “ሕግታት ትራፊክ ኣኽብር” ዝብል መልእኽቲ ይጸንሐካ። ሽዑ እቶም ሕግታት ትራፊክ ክተኽብር ከምዝግብአካ የዘኻኽረካ። መግለጺ ስእሊ, ኣብ ከም ኤርትራ ዝበላ ሃገራት የማን ሒዝካ ኢኻ መኪና ትዝውር። ዓባይ ብሪጣንያን ንሳ ዝገዘአተን ሃገራት ጥራይ ብወገን ጸጋም ዝዝውራ። የማን ሒዝካ ኣብ ዝዝወረለን ሃገራት ሓደ ጠንቂ ሓደጋ፡ መገድኻ ዘይምሓዝ ምዃኑ ተደጋጊሙ ይግለጽ። ኣብዚ፡ ሓመድ ናብ ጽርግያ ከይሃምም ኣብ ዝከላኸል መንደቕ ተጻሒፉ ዘሎ ሓባሪ፡ መራሕቲ መካይን የማን ሒዞም እንተኸይዶም ሓደጋ ከምዝንክዩ ይነግር። መግለጺ ስእሊ, መራሕቲ መኻይን ቅልጣፈ ክንክዩ ካብ ዝግበኦም ቦታታት ሓደ፡ ኣብ መጥወይ ምዃኑ ተደጋጊሙ ይዝረብ። ኣብ መጣወዪ እሞ ድማ ኣብ ቢንቶ ኣብ ዝፍጠር ናህሪ ብዙሕ ሓደጋ ይወርድ። ህይወት ሰብ ንኸንቱ ይጠፍእ። ኣብ ቅድሜኻ “ቀስ” ዝብል ጽሑፍ ደሚቑ እንትረአየካ ክትሃድእ ናይ ግድን እዩ። መግለጺ ስእሊ, ዝበዝሑ ሓደጋታት ትራፊክ ስኣን ጥንቃቐ መራሕቲ መካይን የጋጥሙ። ተጠንቂቑ ዝኸደ ቀልጢፉ እዩ ዝኣቱ። ጉድለት ጥንቃቐ፡ ሕግታት ትራፊክ ዘይምምላእ ማለት እዩ። ሕጊ ጥሒስካ ማለት ከዓ፡ ንሓደጋ ዝተቓላዕኻ ኢኻ ትኸውን። ኣብዛ ህሞት እዚኣ ህይወትካ ትስእን ወይ ኣካልካ ይጐድል። እማን “ጥንቃቐ ኣደ ድሕነት እያ” መግለጺ ስእሊ, መኪና ዝመርሕ ሰብ፡ ድልየት ናይቲ ኣብ ቅድሚኡ መኪና ዝመርሕ ሰብ ከንብብ ይግደድ። ደው ድዩ ክብል ደልዩ?
